Þær óvenjulegu og skemmtilegu aðstæður eru uppi í 4. bekk GÞ í Brekkubæjarskóla á Akranesi að þar eru þrjú pör af tvíburum í sama bekknum . Tvíburasysturnar Sólbjört Lilja og Birgitta Sól Hákonardætur hafa verið í árganginum frá upphafi skólagöngu sinnar , tvíburasystkinin Natalia Sabina og Patryk Kamil Kromer koma frá Póllandi en fluttu til Akraness frá Reykjavík síðasta haust og tvíburabræðurnir Baldur og Sigurður Ingi Bjarnasynir komu í bekkinn um síðustu áramót þegar fjölskyldan flutti heim frá Danmörku . Skessuhorn hitti fyrir þessa fjörugu krakka í liðinni viku . Spurt var meðal annars hvernig það væri að vera tvíburi . Þau virtust til dæmis öll sammála um að tvíburar rífist meira en önnur systkini . Spjallið við tvíburana er að finna í Skessuhorni vikunnar .